Recommended byColombia
రెండు సినిమాలకు పోటీగా మీ సినిమాను రిలీజ్ చేస్తున్నారా..?
పోటీ అని కాదు. మంచి సినిమాలు ఎన్ని వచ్చినా ప్రేక్షకులు చూడడానికి సిద్ధంగా ఉన్నారు. ఒకేసారి మూడు సినిమాలు వస్తున్నాయంటే.. ఆడియన్స్&zwnj;కు ఆప్షన్స్ ఎక్కువగా ఉంటాయి. అయితే ఒకేసారి మూడు సినిమాల విడుదల కారణంగా బహుశా థియేటర్ల కొరత ఏర్పడుతుందేమో.. సోలోగా వచ్చి ఉంటే 800 థియేటర్లలో పడాల్సిన మా సినిమా ఇప్పుడు 700 థియేటర్లలో పడుతుంది.
బోయపాటి అంటే యాక్షన్ సినిమా ఎక్స్పెక్ట్ చేస్తారు. ఈసారి జోనర్ మార్చడానికి కారణం?
నిజానికి ఈ కథ నేను ఎప్పటినుండో చేయాలనుకుంటున్నాను. 'భద్ర' సినిమా తరువాత అలాంటి ఫ్యామిలీ ఎమోషన్స్, ప్రేమ కథ, యాక్షన్ ఉన్న సినిమా చేయాలనుకున్నాను. కానీ ఆ తరువాత ఒకరకమైన జోనర్&zwnj;లో సినిమాలు చేసుకుంటూ వెళ్ళాను. ఇప్పటికి కుదిరింది.
అప్పటి కథలో ఏమైనా మార్పులు చేశారా?
సెకండ్ హాఫ్&zwnj;లో కొన్ని సన్నివేశాలను మార్చాను. నా స్టయిల్&zwnj;లో ఉండే ఎమోషన్, యాక్షన్ సన్నివేశాలను జోడించాను.
&lsquo;సరైనోడు&rsquo; సినిమా తరువాత పెద్ద స్టార్స్&zwnj;తో సినిమా చేస్తారని అంతా అనుకున్నారు. కానీ శ్రీనివాస్&zwnj;తో చేయడానికి కారణం?
నిజానికి సరైనోడు సినిమా తరువాత నాకు పెద్ద సినిమాల ఆఫర్లు వచ్చాయి. కానీ నేను గతంలో శ్రీనివాస్&zwnj;తో సినిమా చేస్తానని మాటిచ్చాను. మనం ఇచ్చిన మాటకు విలువ ఉండాలి. అందుకే తనతో సినిమా చేశాను. అలా అని ఏదో చేయాలని కాకుండా నేను చేసిన సినిమాల కంటే ఎక్కువ
స్థాయిలో ఉండేలా ప్రయత్నించాను.
బోయపాటి సినిమా అంటే ఖచ్చితంగా యాక్షన్ ఉండి తీరాల్సిందేనా?
నా సినిమాల్లో యాక్షన్, ఎమోషన్స్ ప్రత్యేకంగా ఉండవు. ప్రతిదీ కూడా కథలో భాగంగా ఉంటుంది. ఇక్కడ పాట ఉంటే బావుంటుంది, ఇక్కడ ఫైట్ వస్తే బావుంటుందని ప్రేక్షకులు అనుకున్నప్పుడే అక్కడ పాట కానీ ఫైట్ కానీ పెట్టాలి. లేకపోతే అర్ధం ఉండదు. నా నుండి సినిమా విడుదలవుతుందంటే ప్రేక్షకుల్లో, బయ్యర్లలో కొన్ని అంచనాలు ఉంటాయి. వారి అంచనాలను నిరాశ పరిచే విధంగా నేను ఎప్పుడు సినిమా చేయను.
హెవీ ప్యాడింగ్ కథకు అవసరమా?
ఈ కథ మూడు కుటుంబాల మధ్య జరుగుతుంది. సినిమాలో ప్రతి పాత్రకు ప్రాముఖ్యత ఉంటుంది. అందుకే సీనియర్ నటీనటులను రంగంలోకి దించాం.
దేవిశ్రీప్రసాద్, మీరు గతంలో మాట మాట అనుకున్నారు. ఆ గొడవ ఎలా సద్దుమణిగింది?
ఇద్దరు టెక్నీషియన్స్ మధ్య అలాంటివి జరుగుతుంటాయి. అయినా ఆ విషయం అప్పుడే మర్చిపోయాం. తనతో కలిసి నేను చేస్తోన్న నాలుగో సినిమా ఇది. ఈ సినిమాతో తను నాకు బాగా కనెక్ట్ అయిపోయాడు. మా జర్నీ ఎప్పటికీ బాగానే ఉంటుంది.
ఈ సినిమాతో బెల్లంకొండ శ్రీనివాస్ పెద్ద హీరో అవుతాడని అంటున్నారు. మీరేం అంటారు?
నిజంగానే తను పెద్ద హీరో అయితే మంచి విషయమే కదా.. స్టార్ కావడానికి తనలో చాలా లక్షణాలు ఉన్నాయి. ఈ సినిమా కోసం హార్డ్ వర్క్ చేశాడు. ఈ సినిమాలో తన పాత్రను ప్రేక్షకులూ ప్రేమిస్తారు.
తరువాత కూడా ప్రేమ కథలు చేసే అవకాశాలు ఉన్నాయా..?
ఈ సమయంలో ఈ సినిమా చేయాలని నేను ఎప్పుడూ అనుకోను. ఎప్పుడు ఏమనిపిస్తే అప్పుడు అది చేస్తాను.
మీ తదుపరి చిత్రాలు?
చిరంజీవి, మహేష్ బాబు, బాలకృష్ణ, అఖిల్&zwnj;ల కోసం కథలు సిద్ధం చేసి పెట్టాను. వచ్చే ఏడాది మే నెలలో బాలయ్యతో సినిమా మొదలవుతుంది. ఈలోగా మరో సినిమా చేస్తానా.. లేదనే విషయంలో ఇంకా స్పష్టత రాలేదు.